ჩარლზ გლოვერ ბარკლა

ჩარლზ გლოვერ ბარკლა (ინგლ. Charles Glover Barkla; დ. 7 მანგი, 1877, უინდესი, ლანკაშირი, ინგლისი — ღ. 23 გჷმათუთა, 1944, ედინბურგი, შოტლანდია) — ინგლისარი ფიზიკოსი, რენტგენული სპექტროსკოპიაშ დო რენტგენული რადიაციაშ მენცარული რკვიებაშ გეშა გინოჩეს ნობელიშ პრემია ფიზიკაშ დარგის 1917 წანას.

ბიოგრაფია
ჩარლზ გლოვერ ბარკლაქ დებადჷ 1877 წანაშ 7 მანგის, ინგლისიშ ნოღა უიდნესის. გურაფულენდჷ დიო ლივერპულიშ ინსტიტუტის დო უკულ ლივერპულიშ უნივერსიტეტის. 1899 წანას ბარკლაქ გურაფა გაგინძორჷ კემბრიჯიშ ტრინიტი-კოლეჯის, სოდეთ მუშენდჷ კავენდიშიშ ლაბორატორიას, ჯოზეფ ჯონ თომსონიშ ხემანჯღვერობათ. მალას ბარკლაქ, მუჭოთ მოჸოროფე მუსიკოსიქ, გეგნორთჷ კემბრიჯიშ ომაფე კოლეჯიშა, სოდეთ მიპალუ ხელუანობაშ ბაკალავრიშ ხარისხი 1903 წანას დო უკულ ხელუანობაშ მაგისტრიშ ხარისხი 1907 წანას. 1913 წანას ბარკლაქ მუშობა ქიდიჭყჷ ედინბურგიშ უნივერსიტეტის, ნატურფილოსოფიაშ პროფესორო. ჸათე პოზიცია ბარკლას უკებუდჷ ღურაშახ. 1917 წანას ბარკლაქ მიპალუ ნობელიშ პრემია. თე წანას ლონდონიშ ომაფე ჯარალუაქ ბარკლას გინოჩჷ ჰიუზიშ მენდალი. ჩარლზ ბარკლა რდჷ ლონდონიშ ომაფე ჯარალუაშ მაკათური. ღურუ 1944 წანაშ 23 გჷმათუთას, ედინბურგის. ჩარლზ ბარკლაშ ჯოხონობაშ რე ართ-ართი კრატერი თუთას. ედინბურგიშ უნივერსიტეტის რე ბარკლაშ ჯოხონობაშ ბიოფიზიკური ლაბორატორია.

რესურსეფი ინტერნეტის
 ჩარლზ გლოვერ ბარკლა Nobelprize.org-ის
 ბიოგრაფიული ფაქტეფი

კატეგორია:ინგლისარეფი
კატეგორია:ინგლისარი ფიზიკოსეფი
კატეგორია:ნობელიშ პრემიაშ ლაურეატეფი
კატეგორია:ინგლისარი ნობელიშ პრემიაშ ლაურეატეფი
კატეგორია:ნობელიშ პრემიაშ ლაურეატეფი ფიზიკას
კატეგორია:დუნაბადი 1877
კატეგორია:ნაღურა 1944